
**Materská škola Cabaj – Čápor, časť Cabaj 560**

****ŠKOLSKÝ** **VZDELÁVACÍ** **PROGRAM** **PRE** **PREDPRIMÁRNE** **VZDELÁVANIE**

**„Malý Zvedavček“**

**Druh školy: Materská škola**

**Typ školy: Štátna**

**Stupeň vzdelania: Predprimárne vzdelanie**

**Dĺžka štúdia:1-4 roky /niekoľkoročná dochádzka/**

**Forma výchovy a vzdelávania: Celodenná**

**Vyučovací jazyk: Slovenský**

**Prerokovaný v Pedagogickej rade: 18.01. 2022**

**Prerokovaný v Rade školy: 24. 01. 2022**

**Schválený zriaďovateľom:**

**Vydaný dňa: 01.02. 2022**

1. **Názov školského vzdelávacieho programu**

Dieťa je aktívna bytosť, ktorá potrebuje jedinečný individuálny prístup. Vzhľadom na to, že v materskej škole sa pracuje s jednotlivcami rôzneho veku, vhodnosť metódy sa posudzuje vo vzťahu k skúmanému problému, ale aj k veku dieťaťa. Intenzívne sa vyvíjajú všetky poznávacie procesy, čo v tomto období umožňuje dieťaťu získavať presnejšie informácie o okolitom svete. Predškolský vek je obdobie otázok „prečo?“, do popredia ktorého vstupuje detská fantázia, predstavivosť, skúmanie a bádanie. Preto má náš vzdelávací program názov **„Malý Zvedavček“.**

1. **Zameranie materskej školy**

Cieľom moderného prírodovedného vzdelávania je rozvoj prírodovednej gramotnosti. Dieťa v materskej škole zastáva rolu malého vedca, je aktívnym subjektom rozvoja vedeckej gramotnosti. Aktívnym manipulovaním, komunikovaním, bádaním v škole i doma si dieťa rozvíja svoje prírodovedné kompetencie ako komplex prírodovedných poznatkov, schopností a postojov k realite.

Poslaním našej školy nie je len napĺňať potrebu dieťaťa sociálneho kontaktu a podporovať vzťah dieťaťa k poznávaniu a učeniu hrou, ale aj podporovať a formovať u detí predškolského veku základy postojov a viesť ich k dodržiavaniu etických a ľudských princípov. Hlavné zameranie našej školy je na ***rozvoj* *prírodovednej gramotnosti.***

 **„*Prírodovedná gramotnosť je neustále hľadanie***

***odpovedí na neustále otázky PREČO? Je to***

***hľadanie rovnováhy a harmónie v sebe a okolo seba.“***

Zameranie našej MŠ na rozvoj prírodovednej gramotnosti nie je náhodné. MŠ je situovaná v časti, z ktorej majú možnosť deti absolvovať ½ denné turistické vychádzky k miestnemu  potoku Cedron, kde pozorujú vodný tok, rastliny a živočíchy žijúce v blízkosti. Vychádzky k poliam, na ktorých majú možnosť pozorovať práce poľnohospodárov – siatie obilnín, postrekovanie proti škodcom, kosenie, jesennú orbu, ... ďalekohľadom môžu pozorovať vzdialený kvitnúci les, na jeseň jeho krásne sfarbenie, popri poľných cestičkách sú agátové a bazové aleje, v ktorých deti s lupou v ruke majú možnosť pozorovať drobný hmyz v tráve, hľadať mraveniská a pozorovať prácu mravcov a v tieni starej lipy počúvať spev poľných vtákov. V našom regióne máme aj tradičných včelárov, ktorých med získal rôzne ocenenia. Spôsob výroby medu a taktiež starostlivosť o včely deťom priblížime pútavými posedeniami so včelármi, spojenými s ochutnávkou medu a výrobou vlastnej sviečky. Starostlivosť o zvieratá v zime nám priblížia poľovníci z miestneho PZ Bagár Cabaj. O živote v morských hlbinách, ale aj o tom, ako chránia naše vodné toky čistením jazier od odpadkov, nám porozpráva miestny športový potápač. V spolupráci s firmou ENVI-GEOS Nitra sa budeme snažiť, naučiť deti pochopiť potrebu triedenia odpadu a tak prispieť k ochrane životného prostredia. Deťom týmto poskytneme mnoho možností nielen spoznávať ale aj pôsobiť na prírodu. Stále si uvedomujeme, že krása okolitej prírody, z ktorej sa dennodenne tešíme, nás zaväzuje, aby sme ju ochraňovali a viedli k tomu aj naše deti.

V rámci rozvíjania prírodovednej gramotnosti poskytujeme deťom možnosť rozvíjať sa integrovane vo všetkých oblastiach rozvoja:

**v kognitívnej** — získať primerané poznatky o ochrane prírody, vypestovať si základné návyky ekologického konania, spoznávať prírodu a jej význam,

**v sociálno-emocionálnej** — rozvíjať emocionálny vzťah k prírode, ochrane života, vnímať krásy prírody, vyjadriť svoje city k okoliu, naučiť sa niesť zodpovednosť za svoje konanie,

**v perceptuálno-motorickej** — rozvíjať zmyslové vnímanie, koordináciu zmyslových

a pohybových orgánov, rozvíjať motorické zručnosti a sebaobslužné pracovné návyky potrebné pri ochrane prírody a životného prostredia.

Cieľom rozvoja prírodovednej gramotnosti v našej materskej škole je, aby sa deti dôsledne zaoberali témou prírody a životného prostredia. Pritom by mali nadobudnúť vedomosti, schopnosti a pripravenosť **ekologicky myslieť a konať**. Perspektívne by mali byť schopní brať pri rozhodovaní ohľad na šetrnejšie zaobchádzanie s prírodou. Nechceme, aby u detí prevažovala pohnútka zbytočne odtrhnúť kvet, zlomiť konár stromu, alebo zničiť mravenisko. Prajeme si, aby sa posilnilo prežívanie a radosť z ich existencie.

Pre úspešnú realizáciu a rozvoj prírodovednej gramotnosti je dôležité, aby sa možnosti jej uplatnenia systematicky plánovali a spájali so životom.

**

**3 Vymedzenie vlastných cieľov a poslania výchovy a vzdelávania**



Z konštrukcie cieľov vyplýva, že našou snahou je okrem rozvoja poznatkového systému o prírode aj rozvíjanie spôsobov objektívneho premýšľania o realite a vytváranie takého postoja k prírode a jej poznávaniu, ktorý zabezpečí pretrvávajúcu zvedavosť voči prostrediu.

Vlastné ciele:

* spoznávať životné prostredie, prostredníctvom pozorovania zmien, ktoré sa v ňom dejú,
* vnímať pozorované javy ako časti komplexného celku prírody,

|  |  |
| --- | --- |
|  | * rozvíjať spôsobilosti získavať informácie o prírode pozorovaním, skúmaním a hľadaním * rozvíjať spôsobilosti pozorovať s porozumením prostredníctvom využívania všetkých zmyslov a jednoduchých nástrojov, * opisovať a porovnávať informácie získané pozorovaním * rozvíjať spôsobilosti realizovať jednoduché prírodovedné experimenty * tvoriť a modifikovať pojmy a predstavy, ktoré opisujú a vysvetľujú základné prírodné javy a existencie; * viesť deti k uvedomeniu si potreby prírodu chrániť a k aktívnemu zapojeniu sa do efektívnejšieho využívania látok, ktoré príroda ľuďom poskytuje; * viesť deti k poznaniu fungovania ľudského tela, k rešpektovaniu vlastného zdravia a k jeho aktívnej ochrane prostredníctvom zdravého životného štýlu. |
|  | Deti sú vedené vo vzdelávacom procese tak, aby:   |  |  |  |  |  |  |  | | --- | --- | --- | --- | --- | --- | --- | |  | * si správne naplnili a vzájomne poprepájali základné prírodovedné pojmy, ktoré charakterizujú bežne pozorované skutočnosti pochopiteľné v ich veku – napríklad čo je to koreň, stonka, list, kvet – ako spolu súvisia a prečo…; * si osvojili vybrané pojmy, na ktorých je možné rozvíjať prírodovedné spôsobilosti – napríklad, čo je to magnetizmus, svetlo, zvuk, farba…; * si osvojili pojmy rozpúšťanie a roztápanie, hmotnosť, príťažlivosť, .. * viesť deti k zážitkovému učeniu cez experimentovanie, priame poznávanie, problémové učenie, sebapoznávanie, vytváranie priestoru na sebarealizáciu  |  | | --- | |  | |  | | Na základe uvedenej charakteristiky cieľov vyplýva, že prírodovedné poznatky, ktoré si má dieťa osvojiť, nie sú izolované, ale tvoria kompaktný systém, využiteľný v škole aj v bežnom živote. V tejto súvislosti hovoríme o rozvoji detských naivných predstáv (prekonceptov) o prírode.  *C:\Users\Ingrid\Desktop\earth-green.jpg*  Vyššie uvedené ciele, ale aj ďalšie, sprístupňujeme deťom formou primeraných ekohier a aktivít na rozvoj prírodovednej gramotnosti, pričom rôzne hry a aktivity nesmerujú k víťazstvu za každú cenu, ale k rozvoju detskej fantázie, šikovnosti, etiky a ďalších kladných stránok osobnosti dieťaťa. Hry využívame ako najprirodzenejší prostriedok, pričom máme na zreteli, že musia byť: veku primerané, zaujímavé, mali by sa ich zúčastniť všetky deti, musia mať jasné pravidlá, mali by viesť k určitému záveru. Dbáme na to, aby každú hru a aktivitu deti vnútorne precítili a tak krok po kroku sa nám podarí vypestovať v deťoch lásku k Zemi a k životu na nej. |   **4 Stupeň vzdelania**  Od 1.septembra 2021 je predprimárne vzdelávanie pre dieťa, ktoré dosiahlo päť rokov veku do 31. augusta, ktorý predchádza začiatku školského roka, od ktorého bude dieťa plniť povinnú školskú dochádzku v základnej škole, je predprimárne vzdelávanie povinné. Predprimárne vzdelanie získa dieťa absolvovaním posledného ročníka vzdelávacieho programu odboru vzdelávania v materskej škole. Dokladom o získanom stupni vzdelania je osvedčenie o absolvovaní predprimárneho vzdelávania, ktoré vydáva materská škola.  **5 Dĺžka dochádzky a formy výchovy a vzdelávania**  Dieťa môže navštevovať materskú školu 1 až 4 roky, čiže dochádzka je niekoľkoročná. Materská škola má tri triedy, v ktorých poskytuje podľa § 28 ods. 2 školského zákona celodennú výchovu a vzdelávanie s možnosťou poldennej výchovy a vzdelávania pre deti, ktorých rodičia o to požiadajú.  **6 Učebné osnovy**  Učebnými osnovami školského vzdelávacieho programu sú vzdelávacie štandardy Štátneho vzdelávacieho programu pre predprimárne vzdelávanie v materských školách.  **Východiská plánovania výchovno-vzdelávacej činnosti:**  Učebné osnovy sú rozpracované na každý mesiac, ktorý je rozdelený na týždne s pomenovaním obsahového celku a s pomenovaním týždenných tém. Každý obsahový celok obsahuje charakteristiku a ciele, ktoré budeme plniť pri pobyte vonku. Jednotlivé témy na seba pojmovo a vzťahovo nadväzujú a tak vytvárajú priestor na rozvíjanie poznávania. V učebných osnovách sú zastúpené všetky vzdelávacie oblasti. Učiteľky pri plánovaní dodržiavajú vývinové osobitosti detí.  Výchovno- vzdelávacie činnosti plánujeme týždenne. Výchovno- vzdelávací týždenný plán pre príslušnú triedu vypracováva učiteľka rannej zmeny po konzultácii s druhou učiteľkou.Forma týždenného plánu výchovno-vzdelávacej činnosti je rovnaká pre všetky triedy materskej školy,  vytvorená metodickým združením a schválená pedagogickou radou. Pri tvorbe týždenných plánov výchovno–vzdelávacej činnosti učiteľka dodržiava rozvrhnutie vzdelávacích oblastí na časový úsek jedného mesiaca.  Toto rozvrhnutie má iba odporúčajúci charakter a je na učiteľkách jednotlivých tried, ako si jednotlivé vzdelávacie aktivity v mesiaci rozložia. Podstatné je, aby v priebehu roka boli plnené všetky výkonové štandardy a vzdelávacie oblasti  sa striedali rovnomerne. V čase  letných prázdnin sa výchovno-vzdelávacia činnosť plánuje a realizuje výlučne formou voľných hier detí.  Časová ohraničenosť jednotlivých obsahových celkov a tém závisí od učiteliek, ktoré zohľadňujú záujem detí o konkrétne témy, väčšinou je to jeden týždeň.  Učebné osnovy sú vypracované tak, aby učiteľky neobmedzovali, ale ponechávali im voľnosť v ich prispôsobovaní sa individuálnym vzdelávacím potrebám detí.   1. **Hodnotenie detí**   Hodnotenie dieťaťa v materskej škole je jednou z najdôležitejších činností učiteľky.  Hodnotenie má na dieťa veľký vplyv z hľadiska jeho ďalšieho napredovania a efektívneho  učenia sa. Každý deň v materskej škole a každá činnosť dieťaťa, nám prináša množstvo  príležitostí na hodnotenie dieťaťa. Pri hodnotení vychádzame zo zásad humanisticky  orientovaného hodnotenia:   * individuálny prístup v hodnotení – posudzovať výkony dieťaťa podľa jeho   vlastných možností a schopností, neporovnávať deti medzi sebou,   * otvorenosť hodnotenia – hodnotiť činnosť, výsledky a nie osobu, posudzovať a nie   odsudzovať,   * pozitívna orientácia hodnotenia - aby každé dieťa bolo úspešné, zameriavať sa na   úspechy a pokroky dieťaťa, nie na nedostatky,   * komplexnosť hodnotenia – zameriavať sa na celostný rozvoj osobnosti, nielen na   kognitívnu stránku osobnosti,   * tendencia k sebahodnoteniu a aktívny podiel dieťaťa na hodnotení, * objektivizácia hodnotenia – na hodnotení sa podieľajú obidve učiteľky na triede.   V materskej škole využívame tieto formy hodnotenia:  *Formatívne hodnotenie* – priebežné hodnotenie o aktuálnom stave, momentálnej výkonnosti,  zamerané na podporu ďalšieho efektívneho učenia sa. Takéto hodnotenie má najvýraznejší  vplyv na rozvoj osobnosti dieťaťa nakoľko poskytuje dieťaťu čo najskôr spätnú väzbu.  Dôležitou súčasťou je aj sebahodnotenie dieťaťa a slovné hodnotenie.  Učiteľky v jednotlivých triedach si vedú pedagogickú diagnostiku dieťaťa - vstupnú a  priebežnú diagnostiku, ktorá poskytuje ucelený pohľad na rozvoj osobnosti každého dieťaťa  v jednotlivých oblastiach. Pomocou evaluačných otázok si okrem kognitívnych súčastí detského výkonu môžu zaznamenávať aj afektívne, najmä postojové prejavy detí. Otázkami, ktoré si učiteľka kladie, môže sledovať výkon a prejavy konkrétneho dieťaťa, môže opísať vývinovú charakteristiku dieťaťa súvisiacu so vzdelávaním a tiež zachytiť jeho vývinový a vzdelávací potenciál.  Na hodnotenie dieťaťa využívame širokú škálu metód, medzi ktoré patrí:  - pozorovanie činnosti dieťaťa  - rozhovor  - analýza produktov detí  - portfólio  - slovné hodnotenie  - záznamy – poznámky, fotodokumentácia  *Sumatívne hodnotenie (finálne)* – stanovuje sa ním úroveň dosiahnutých vedomostí a zručností za určitý časový úsek.   * Posudzovanie školskej spôsobilosti detí pred plnením školskej dochádzky formou   testovania školskej spôsobilosti učiteľkou aj externým posudzovateľom. V rámci  spolupráce, po písomnom súhlase zákonného zástupcu dieťaťa, posúdi školskú  pripravenosť Centrum pedagogicko-psychologickej prevencie a poradenstva  v Nitre.   * Konečným zhodnotením výsledkov je celoročné hodnotenie vypracované   učiteľkami na triede. Výsledné/záverečné hodnotenie je zaznamenané v ročnej  správe o výchovno-vzdelávacích výsledkoch.  Konkrétne zameranie a formy hodnotenia detí sú vypracované v ročnom pláne vnútornej  kontroly školy vypracovanom v súlade s § 9 ods. 4 písm. c) vyhlášky MŠ SR č. 306/2008 Z. z. v znení vyhlášky MŠ SR č. 308/2009 Z. z.   |  |  | | --- | --- | |  |  | | |
|  |  |
|  |  |
|  |  |

**Prehľad o revidovaní a doplnkoch v ŠkVP**

|  |  |  |
| --- | --- | --- |
| Platnosť ŠkVP  Dátum | Revidovanie  ŠkVP  Dátum | Zaznamenanie inovácie, zmeny, úpravy a pod. |
| 01.09. 2016 | 21.08.2017 | **Úprava v časti:** Zameranie MŠ |
| 01.09. 2017 | 25.08. 2018 | **Úprava v časti:** Východiská plánovania |
| 01.09. 2018 | 27.08. 2020 | **Odstránenie časti**: Požiadavky na kontinuálne vzdelávanie pedagogických a odborných zamestnancov  **Odstránenie časti**: Výchova s vzdelávanie detí so špeciálnymi výchovno-vzdelávacími potrebami a zabezpečenie podmienok inkluzívneho vzdelávania |
| 01.09. 2020 | 18.01. 2022 | **Odstránenie časti:** Personálne zabezpečenie  **Odstránenie časti:** Podmienky na zaistenie bezpečnosti a ochrany zdravia pri výchove a vzdelávaní  **Odstránenie časti:** Materiálno-technické a priestorové podmienky  **Upravená časť:** Spôsob a podmienky ukončovania výchovy a vzdelávania a vydávanie dokladu o získanom vzdelaní  **Upravená časť:** Učebné osnovy – doplnené témy |
| 01.02. 2022 |  |  |
|  |  |  |
|  |  |  |